b'\n_START_ARTICLE_\n\xc3\x98vrebyen\n_START_PARAGRAPH_\n\xc3\x98vrebyen er navnet p\xc3\xa5 den eldste og vernede bydelen i Kongsvinger som i 1975 ble regulert til Norges f\xc3\xb8rste antikvariske omr\xc3\xa5de. Den utviklet seg fra leiren av arbeidere og milit\xc3\xa6rt personell som oppstod sammen med Kongsvinger festning i 1682._NEWLINE_Bebyggelsen best\xc3\xa5r for det meste av trehus som daterer seg fra tidlig 1700-tall til slutten av 1800-tallet. Flere av husene er fredet, og hele bydelen vernet. Gatenettet er rektangul\xc3\xa6rt og opptegnet av den luxembourgske adelsmannen Johan Caspar de Cicignon, som ogs\xc3\xa5 tegnet opp en ny gateplan for Trondheim. En del tre Hedmarks f\xc3\xb8rste sykehus ble etablert i \xc3\x98vrebyen i 1792 og var i drift til garnisonskirurgen d\xc3\xb8de 10 \xc3\xa5r senere._NEWLINE_Jonas Lie bodde en tid i Kongsvinger og gaten der han bodde, like ved Vinger kirke, har blitt oppkalt etter ham. Dagny Juel bodde ogs\xc3\xa5 i \xc3\x98vrebyen, og barndomshjemmet hennes, Rolighed, huser n\xc3\xa5 Kvinnemuseet. Kongsvinger museum holder til i Aamodtg\xc3\xa5rden oppe ved festningen._NEWLINE_I \xc3\x98vrebyen ligger ogs\xc3\xa5 \xc3\x98vrebyen videreg\xc3\xa5ende skole med en hovedbygning fra 1880.'